JTS เผยยื่นแก้คำให้การสู้คดี สพฐ.ฟ้องฐานผิดสัญญาขายแท็บเล็ต
JTS เผยยื่นแก้คำให้การสู้คดี สพฐ.ฟ้องฐานผิดสัญญาขายแท็บเล็ต
25 พ.ค. 2558

บริษัท จัสมิน เทเลคอม ซิสเต็มส์ จำกัด (มหาชน) หรือ JTS ระบุว่า จากกรณีที่เมื่อวันที่ 25 พ.ย. 57 บริษัทได้ถูกสำนักงานคณะกรรมการการศึกษาขั้นพื้นฐาน (สพฐ.)  ฟ้องคดีต่อศาลปกครองกลางฐานผิดสัญญาขายเครื่องคอมพิวเตอร์แบบพกพา (แท็บเล็ต) โซนที่ 4 (ภาคเหนือและภาคตะวันออกเฉียงเหนือ) ด้วยทุนทรัพย์ 190,153,240.38 บาท  และเมื่อวันที่ 11 มีนาคม 2558 ทางบริษัทได้ยื่นคำให้การแก้คำฟ้องต่อศาลปกครองกลางแล้ว ซึ่งในปัจจุบันอยู่ระหว่างการพิจารณาของศาลปกครองกลาง
ทั้งนี้ บริษัทเห็นว่าบริษัทไม่ได้ปฏิบัติผิดสัญญาต่อ สพฐ.บริษัทจึงไม่ต้องรับผิดตามสัญญาซื้อขายฯ และไม่ต้องรับผิดต่อ สพฐ. นอกจากนี้ รัฐบาลได้ยกเลิกโครงการจัดซื้อแท็บเล็ตดังกล่าวไปแล้ว
ดังนั้น จึงไม่มีความเสียหายเกิดขึ้นแก่ สพฐ. แต่อย่างใด อย่างไรก็ตาม หากบริษัทจะต้องชำระค่าปรับและค่าเสียหายจำนวนดังกล่าว บริษัทสามารถเรียกร้องค่าปรับและค่าเสียหายดังกล่าวคืนจากบริษัทผู้ขายได้